Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1995. évi CXIX. törvény (direkt marketing törvény) hatálya nem terjed ki a karitatív és más közhasznú szervezetek „nonprofit
Paragraph Index: 1315

1995. évi CXIX. törvény (direkt marketing törvény) hatálya nem terjed ki a karitatív és más közhasznú szervezetek „nonprofit direkt marketing” tevékenységére, következésképpen e szervezetek tevékenységi köre nincsen nevesítve az adatkérésre jogosító célok között a Nytv. 19. § (1) bekezdésében. Ennek az ellentmondásos helyzetnek a rendezése érdekében fordult az adatvédelmi biztos az igazságügy-miniszterhez, kezdeményezve a helyzet törvényi rendezését. A miniszter válaszában úgy foglalt állást, hogy a karitatív szervek tevékenységi körének differenciált volta miatt az adatkezelés célja is rendkívül eltérő lehet egyes szervezeteknél, amit külön törvény keretei között úgy meghatározni, hogy az magában foglalja az összes ilyen tevékenységet végző szervet, valószínűleg nem lehetséges. A kérdés törvényi megoldása a Nytv. módosításával oldható meg. (82/A/1999) Egy panaszos beadványában leírta, hogy alig két héttel gyermeke születése után egy fényképész kft. munkatársa kereste fel őt otthonában, felajánlva, hogy a gyermekről fotókat készít. A panaszos kérdése az volt, honnan jutott a fényképész tudomására, hogy a családban újszülött van. A vizsgálat során kiderült, hogy a kft. az újszülöttek adatait azoktól a szülőktől kapja, akiknek gyermekeit megrendelés alapján fényképezik. Megkérték a szülőket, hogy írják össze, hány olyan családról tudnak, akiknek a közelmúltban gyermekük született, mindezért ajándék fényképet adtak. Kérésüket általában teljesítették. A kft. által végzett adatkezelésnek (adatfelvételnek és tárolásnak) törvényi alapja nincs. Azok az ügyfeleik, akik más állampolgárok nevét és címét adják meg, az adattovábbítást ugyancsak törvény vagy az érintettek felhatalmazása nélkül végzik. Ez a gyakorlat, mely alapján a kft. az adatokat felveszi, tárolja és hasznosítja az Avtv. szerint jogosulatlan adatkezelésnek minősül. A biztos figyelmeztette a kft.-t, hogy a jövőben tartózkodjanak a kifogásolt adatfelvételtől, továbbá töröljék a már meglévő adatokat. Ennek a felszólításnak eleget tettek. (375/A/1999) 2000/88/II. szám Egyik beadványban az SCA Kft. eljárására hívták fel a figyelmünket. A kft. vizeletvesztési problémával küszködő emberek részére küldött tájékoztató anyagot termékükről. Az érintettek adatainak megszerzése a vizsgálat szerint jogszerű volt, azonban egyéb téren tapasztalhatók voltak bizonyos hiányosságok. A címzettek által visszaküldendő megrendelőlap kitöltése hiába önkéntes, ha egyébként sérti az Avtv. rendelkezéseit — a 10. §-ban foglalt adatbiztonság követelményét — ugyanis az nyíltan tartalmazza az érintett személyes adatait, köztük különleges egészségügyi adatokat is. A jogsértés megszüntetése érdekében a biztos javasolta, hogy a jövőben ne nyílt levelezőlapon, hanem zárt borítékban kérjék az érdeklődő állampolgárok válaszát. A kft. vezetője ígéretet tett arra is, hogy az árumintát oly módon küldik meg az érintetteknek, hogy abból ne lehessen következtetni a csomag tartalmára. (519/A/1999) Sajnos továbbra is találkozunk olyan panaszokkal, amikor direkt marketing módszereket alkalmazó cégek jogellenesen próbálnak a polgárok bizalmába férkőzni. Egy panaszos a beadványában leírta, hogy két cég — Silvers Kft., RCI Rt. — képviselőinek tájékoztatása szerint egy nyereményjátékban utazási utalványt nyert, melyhez azonban nem tudott hozzájutni. Az adatvédelmi biztostól annak kivizsgálását kérte, hogy jogszerűen használták-e fel az adatait. A vizsgálat azonban nem hozott érdemi eredményt, az említett cégeket nem sikerült megtalálni. A két gazdasági társaság a Budapesti Kereskedelmi és Iparkamara nyilvántartásában nem szerepel, a cégnyilvántartás szerint Silvers Kft. nevű cég nem létezik, az RCI Rt. pedig jogutód nélkül megszűnt, jelenleg végelszámolás alatt áll. Azt a számot, amelyen a panaszos korábban még kapcsolatban volt velük, sikertelenül hívtuk, és tekintettel arra, hogy a szám titkos, az előfizető kilétét nyomozati jogkör hiányában nem lehetett megállapítani. A korábbi évek gyakorlatát figyelembe véve feltételezhető, hogy a panaszost fiktív nyeremény ürügyén bizonyos árucikk megvásárlására akarták rávenni, és nem zárható ki az sem, hogy adatai jogellenes adatkezelés révén kerültek a társaságok birtokába. (347/A/1999) 1999-ben három konzultációs ügy érkezett, ebből kettőt érdemi válasz nélkül kellett elutasítani, hiszen az adatvédelmi biztosnak nem feladata, hogy cégek reklámanyagának tervezett szövegét véleményezze, vagy címanyag megvételének lehetőségéről adjon tájékoztatást. Egy nemzetközi vonatkozású ügyben azonban szükségesnek látszott állást foglalni. A Tele-Data Kft. mint a telefonkönyvi előfizetői adatbázis kezelője arról kért tájékoztatást, hogy a birtokában lévő adatok közül 6000 előfizető név- és telefonszámadatait kiszolgáltathatja-e telefonmarketing célra egy olasz cég részére. Az adatszolgáltatás teljesíthetőségének kérdésére az egyének védelméről a személyes adatok gépi feldolgozása

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes